 gbo sị na ọ na-abụ onye a gwàrà kwe, a hụ ọzọ, a gwakwa ya; mana onye a gwara agwa, ma ọ nụghị anụ, o mee emee, ọ hụ ahụ. Ka ọ dị taa, a kpọkuola ndị otu Christ ka ha na-agbasi mbọ ike ịkwàlite ọrụ Chineke nakwa mgbasa oziọma, nihi ọtụtụ úrù dị iche iche dị na nke ahụ.  Ọ bụ Bishọọpụ ụka Angịlịkan na Dayọsiisi Amichi, bụ Rt. Rev. Ephraim Okechukwu Ikeakọ kpọrọ òkù a nokwuchukwu ya na mmemme nakwà òfùfè nrò ịtọ okwute ntọala ụlọ ụka St. Philips Anglican Church Ebenatọr, dị nokpuru ọchịchị ime obodo Nnewi South nke steeti Anambra.Bishọọpụ Ikeakọr, onye gbakwàsịrị ụkwụ nakwụkwọ Ezra isi nke atọ, na akwụkwọ Matiu isi nke iri na anọ kọrọ akụkọ bànyère otu ụmụ Israel siri nwee mmasị na ọnụnụ ọkụ nobi íwū ụlọ Chineke karịa iwu ụlọ nke ha onwe ha oge ha siri na ndọta nagha bàta, bụ nke Nebuchadnezzar dọọrọ ha ihe karịrị ahọ iri asaa; ya na otu obere nwata nwaokorobịa sìrì wèpụta obere azụ na achịcha o nwèrè ka e wère kwàdó mgbasà oziọma Christ, site niji ya zụọ mmadụ karịrị puku ise nri, notu notu.Ka ọ na-adụ ndị òtù Christ ka ha ñòmie nke ahụ, ọ kpọkùzịrị ndị mmadụ ka ha na-achọ ihu Chineke mgbe niile, ma wèrekwa akwụkwọ nsọ hiri isi ogologo ndụ ha niile, nihi na ọ bụ site nime ihe dị otu ahụ ka mmadụ pụrụ iji bàá alaeze Chineke.Na ntụnye nke ha notu notu, ụkọchukwu na-elekọta ụlọ ụka St. Andrews Anglican Church, Ebenatọr nakwa Ebenator Archdeaconry, bụ Venerebụụl Godson Ugochukwu, ya na ògbò ya bụ Ụkọchukwu Paulinus Ndiukwu, kọwàra mgbasa oziọma dịka ọrụ dịịrị onye ọbụla, ma dụkwazie onye ọbụla bụ onye òtù Christ ka ọ na-atụnye ụtụ nke ya nịkwalite ọrụ Chukwu na mgbasa oziọma nụzọ ọbụla o nwèrè ike, nakwa oge ọbụla o nwèrè ohèrè ime nke ahụ, nihi ọtụtụ ngọzị na-esochi ya azụ.Na nzaghachi, onye nkuzi ụka na-elekọta ụlọ ụka St. Philips Anglican Church Ebenator, bụ Maazị Toochukwu Ezendụka fọrọ ekele nụkpa wee bunye Bishọọpụ Ikeakọr na nwunye ya, na ọtụtụ ndị dị iche iche sonyere na ya bụ mmemme ịtọ okwute ntọala, ọ kachasị ndị tụnyere ụtụ nụzọ dị iche iche iji hụ na ọ gara siriri-wèrèrè; ọbụnadị dị ka o kpèrè ka Chineke gọzie ha notu notu ma kwụghachikwa ha mmaji kwùrù mmaji.Ndị ọzọ sonyere nofufe nrò ahụ gụnyèrè Nwunye Bishọọpụ dayọsiisi ahụ, bụ Dame Nkem Ikeakọr Mama Amichi, tinyere Venerebụụl Chukwuma Akam, bụ onye ụkọchukwu na-elekọtabụ Archdeaconry ahụ noge mbụ, ma bụrụkwa onye nọ Ezinifite Archdeaconry ugbua, na ọtụtụ ndị ọzọ.E wezùga ịgbà ọnyà ego maka ịrụchàpụ ụlọ ụka ahụ, ihe ndị ọzọ pụtakarịchara ìhè na mmemme ahụ gụnyèrè abụ olu ọma dị iche iche a bụrụ site nọnụ ndị ọbụ àbụ, tinyere ikpughèpù na ido okwute ntọala ụlọ ụka ahụ nsọ kpọnkwem, bụ nke e mere site naka Bishọọpụ Ikeakọr. 